Našla som ideálny make-up: Loreal True Match
Nájsť ten správny makeup pre svoj typ pleti je niekedy náročné. Hľadáme, skúšame, zisťujeme, a kým sa k nemu dopracujeme, môže uplynúť naozaj veľa času. Prípadne ho nemusíme nájsť vôbec.
Ideálny makeup by mal dokonale sadnúť vašej pleti, poskytnúť jej jemné krytie a nepôsobiť umelo. Samozrejme nemal by vám spôsobovať ani žiadne problémy a vy sa po jeho použití nemusíte báť podráždenej pokožky, vyrážok, suchej, či naopak príliš mastnej pleti.
Ja som ten svoj hľadala naozaj dlho. Bolo už zopár makeupov, ktoré mi naozaj sadli a určite by som si ich ešte kúpila, no aktuálne myslím, že som objavila nového obľúbenca: Loreal True Match - odtie- R2 - C2 Vanille Rose. Pri jeho výbere som dlho váhala nad tým správnym odtieňom, no nakoniec mi bol odporučený práve tento. A veru sadol dokonale.
Moja pleť je odjakživa skôr suchá a citlivá, netrpím na akné (iba občas sa objaví nejaká tá vyrážka) a potrebuje pravidelnú hydratáciu. Teda od ideálneho makeupu požadujem, aby bol hlavne hydratačný, mal jemné krytie a v neposlednom rade, aby dodal mojej bledej pleti trochu farby a života.
True Match toto všetko spĺňa. Keď si ho nájdete kdekoľvek na nete, v každom popise nájdete, že je hydratačný, čo je u mňa základnou podmienkou. A tak som sa preň rozhodla.
Keď mi dorazil domov, na prvý pohľad ničím neprekvapil. Klasická 30 ml sympatická fľaštička s pumpičkou. Prekvapená som bola, až keď som ho prvýkrát skúsila a videla ako dokonale odtieň sedí mojej pleti. Presne ako som si predstavovala - jemné krytie, troška farby a oživenie a vyhladenie pleti. Makeup je tekutý, ľahučko sa nanáša a rozotiera, nie je parfumovaný. Na pleti pôsobí prirodzene, nvytvára žiadny efekt masky. Výdrž je priemerná.
Po niekoľkotýždňovom používaní môžem povedať, že makeup Loreal True Match je aj hypoalergénny, pretože mojej pleti nespôsobuje žiadne podráždenie, ani iné nedostatky. Takže som s ním naozaj spokojná.
Cenovo patrí medzi tie dostupnejšie značky - kúpite ho za cenu od 9 - 12 € napr. aj na www.parfemy-elnino.sk
Preto, ak je aj vaša pleť suchá a citlivá a dotera stále hľadáte - odporúčam Loreal True Match makeup.
Aký makeup je váš TOP? Skúšali ste Loreal True Match?